mõnus on leida vara-vara hommikul mõned töövabad minutid, haarata kaasa kohvikruus ning istuda kontori välistrepil, teha esimene hommikune suits ning vaadata, kuidas päike majade vahelt järjest rohkem paistma hakkab. kaif. mõnus on hommikul vara-vara ratta selga istuda ja tööle vändata. onju? mulle igatahes meeldib. ja kui kell 6 hommikul 14 kraadi sooja on… noh, see on ka veel mõnus. kas päeva  jooksul lisanduda võiv 10 kraadi ka nii mõnus on, ei julge hästi lubada, kui arvestada, et minu ja kuumuse suhe on just selline nagu ta on. aga ju saab hakkama. pealegi, ma tean inimesi, kellele see meeldib. nii et las ta siis olla. peaasi, et inimestel hea on.  tähelepanek: päike võtab rattaga sõites kuidagi väga hästi, isegi kui seda sõitmist ainult mõned närused kilomeetid on. aga vähemalt ei teinud ma eelmise aasta viga ning ei alustanud 60 kildiga, nagu aasta varem.  Panso sai läbi. peaks  minema ja mõne uue võtma. ainult et unustasin vana kaasa võtta. ikkagi, hea, et raamatukogu lähedal on. vähemalt praegu veel on   eks edaspidi näeb, mis saama hakkab. kahju, et sel aastal rannaraamatukogu ei tule. masu, mis teha.  öölaulukal jäi erinevatel põhjustel käimata. loodetavasti oli neil tore, kes sinna kohale ikka jõudsid. selle asemel sain magada ning hommikul isegi suht normaalselt  üles.  tähelepanek 2: mul on jälle tekkinud komme klapid peas magama jääda. ning ärgata selle peale, et neid mul öösel peast ära võetakse või mind üles aetakse, et ma lõpetaksin norskamise ja muusika kinni paneksin   noh, fun     tähelepanek 3: sadul on vaja kindlasti ära  vahetada. eile naabrimees pakkus, et tal on üks üle. nähtavasti tuleb vedelas rahas arveldada. mõtlesin seda vahetust küll veel edasi lükata, aga poolteist tundi tagasi avastasin, et asi on väga katki, ning see on puhas ime, et püksid veel terved on. vot tak.  selleks suveks tuleb rohkem kui üks liikur korda teha. kui velo kannatab veel mingit kriitikat, siis motoriseeritud relvastus vajab tõsisemat sekkumist. autol sumps ja natuke keretööd, kärbsele mootor peale ja elekter korda (eelmine aasta jäi  lihtsalt sujuvalt vahele) ja siis läheb sõiduks. sisetunne ütleb, et sel suvel tuleb liikumist rohkem kui viimase viie aasta jooksul kokku.